
A jkv. 1. melléklete
E L Ő T E R J E SZ T É S
Sajószöged Községi Önkormányzat Képviselő-testületének
2017. január havi nyílt ülésére

Tárgy: Az önkormányzat vagyonáról és a vagyongazdálkodás szabályairól szóló 2/2004.(I.29.) önkormányzati rendelet módosítása

Tisztelt Képviselő-testület!

A képviselő-testület 101/2016.(XI.24.) sz. határozatával szándéknyilatkozatot fogalmazott meg, miszerint hajlandó eladni a 735/120 helyrajzi számú ingatlanából annyi területet, amennyi a lángossütő üzemeltetéséhez szükséges. A változási vázrajz elkészült, ebből kitűnik, hogy a kialakított telek a Hajnalka út tényleges nyomvonalán kívül esik, a gyalogos és a közúti forgalmat nem akadályozza. A kialakított telek az ingatlan-nyilvántartás szerint a Hajnalka út része, ezért a vagyonrendeletünk módosítása szükséges, ezzel egy évtizedek óta kialakult állapotot legalizálunk 1 000 000 forint bevételezése mellett.

Sajószöged, 2017. január 17.
                                                                                       dr. Gulyás Mihály sk.
                                                                                        polgármester












Előzetes hatásvizsgálati lap

Tisztelt Képviselő-testület!

A jogalkotásról szóló 2010. évi CXXX. törvény 17. §-a előzetes hatásvizsgálat elvégzését rendeli el a rendeletalkotás, illetve rendeletmódosítás vonatkozásában.
1., Társadalmi hatások:
Nem releváns, a Hajnalka út nyomvonala a kialakított telektől több méterre található.

2., Gazdasági, költségvetési hatások:
A kialkudott 1 000 000 forintos vételár növeli az önkormányzat felhalmozási bevételeit.

3., Környezeti, egészségügyi hatások:
Nincs ilyen hatás.

4., Adminisztratív terheket befolyásoló hatások:
Nem jelentős, a változásokat az ingatlan vagyonkataszterbe át kell vezetni.

5., A rendelet megalkotásának szükségessége, a jogalkotás elmaradásának várható következményei:
Az adás-vétel lebonyolítása csak rendelet módosítás után lehetséges.

6., A jogszabály alkalmazásához szükséges személyi, szervezeti, tárgyi és pénzügyi feltételek:
Rendelkezésre állnak.

Fentiek figyelembevételével kérem a képviselő-testületet a rendelet-tervezet elfogadására.

Sajószöged, 2017. január 17.


								dr. Boros István sk.
								 címzetes főjegyző


